Sanjin Pehlivanović

**Sanjin Pehlivanović** bosanskohercegovački je bilijarist. Takmiči se u osmici, devetki i desetki. Trener mu je njegov otac Senad.

## Karijera 
Na Juniorskom prvenstvu Bosne i Hercegovine bio je treći u sezonama 2010/11. i 2011/12, a drugi u sezoni 2012/13. U martu 2012. učestvovao je na svom prvom turniru iz serije Euro Tour, Bosnia & Herzegovina Openu 2012, ali je ispao bez pobjede, kao i sljedeće godine. U augustu 2014. postao je evropski kadetski prvak u devetki pobjedom u finalu protiv Cyriela Ledouxa. Nekoliko dana kasnije ostvario je svoj najbolji plasman na Euro Touru dotad, 33. mjesto, na Slovenian Openu.

U sezoni 2014/15. postao je bosanskohercegovački prvak u osmici i devetki. Na Evropskom kadetskom prvenstvu 2015. osvojio je titulu u osmici pobjedom u finalu protiv Eklenta Kaçija. Na Svjetskom prvenstvu U-17 2015. u četvrtfinalu ga je eliminisao kasniji pobjednik Daniel Macioł. U oktobru iste godine osvojio je Salzburg Open pobjedom u finalu protiv Georga Höberla. Mjesec kasnije stigao je do polufinala Kupa Kremlja nakon što je pobijedio Jevgenija Staljeva i Andreasa Madsena, između ostalih, ali je izgubio od branioca titule Ruslana Činahova.

U sezoni 2015/16. odbranio je svoje dvije titule državnog prvaka iz prethodne godine, a osvojio je i naslov u varijanti 14 + 1. osvojio je titule u desetki i osmici pobijedivši u finalu Poljaka Wiktora Zielińskog. Nekoliko dana kasnije, na Albanian Openu, svom sedmom turniru iz serije Euro Tour, prvi je put došao do završne faze. Pobjedom protiv Matsa Schjetnea stigao je do osmine finala, gdje je izgubio od Poljaka Konrada Juszczyszyna. Na Svjetskom prvenstvu U-17 2016. osvojio je bronzanu medalju nakon poraza u polufinalu od Mongola Enhbolda Temudžina.

U sezoni 2016/17. treći put zaredom postao je bosanskohercegovački prvak u osmici i devetki. Nakon što je izgubio 40:75 od branioca titule Zielińskog u varijanti 14 + 1, pobijedio je Poljaka i u osmici i u devetki. Iako je drugi put nakon 2014. pobijedio u devetki, treći put zaredom postao je evropski prvak u osmici, čime je postao prvi igrač u dobnoj grupi U-17 koji je osvojio titulu evropskog prvaka u tri uzastopne godine. Na Klagenfurt Openu 2017. drugi je put stigao do završne faze na turnirima iz serije Euro Tour, plasiravši se prvi put dalje od osmine finala. Međutim, u četvrtfinalu ga je pobijedio Poljak Mateusz Śniegocki. Ubrzo nakon toga u Moskvi je postao svjetski prvak U-17 pobjedom u finalu protiv Robbieja Capita.

Na Evropskom prvenstvu 2021. i Svjetskim igrama 2022. osvojio je srebrne medalje u devetki; u oba finala savladao ga je Joshua Filler. S Evropskog prvenstva 2022. vratio se s titulom u desetki nakon što je u finalu nadigrao Wojciecha Szewczyka. Iste godine dobio je i Plaketu Kantona Sarajevo.

## Ekipni nastupi 
Od sezone 2017/18. nastupa u Bundesligi za Dachau.

## Reference 
## Vanjski linkovi 
* Profil na *kozoom.com* 
* "Sarajevo ugostilo najbolje svjetske igrače bilijara", prilog iz *Sportskog magazina* Al Jazeere Balkans s fokusom na Pehlivanovića, 24. 3. 2025 (YouTube)

Kategorija:Rođeni 2001.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački bilijaristi